A4-0377/96

Ehdotus Euroopan parlamentin ja neuvoston direktiiviksi pyörillä varustettujen maatalous- ja metsätraktoreiden suurimmasta rakenteellisesta nopeudesta annettujen neuvoston direktiivien 74/150/ETY, 74/151/ETY, 74/152/ETY, 74/346/ETY, 74/347/ETY, 75/321/ETY, 75/322/ETY, 76/432/ETY, 76/763/ETY, 77/311/ETY, 77/537/ETY, 78/764/ETY, 78/933/ETY, 79/532/ETY, 79/533/ETY, 80/720/ETY, 86/297/ETY, 86/415/ETY ja 89/173/ETY muuttamisesta (KOM(96)0196 - C4-0301/96 - 96/0129(COD))

Ehdotus hyväksyttiin seuraavin tarkistuksin:

(Tarkistus 1)

Johdanto-osan viides kappale a (uusi)

>EP:n äänestyksessä hyväksytty teksti>

on välttämätöntä kehittää ja yhdenmukaistaa kaikkia turvallisuuteen liittyviä näkökohtia, kuten turvavöiden asennusta,

(Tarkistus 2)

Johdanto-osan viides kappale b (uusi)

>EP:n äänestyksessä hyväksytty teksti>

jäsenvaltioiden olisi tutkittava traktoreiden säännöllisten katsastusten käyttöönoton tarve,

(Tarkistus 3)

Johdanto-osan viides kappale c (uusi)

>EP:n äänestyksessä hyväksytty teksti>

traktoreiden aiheuttamiin ympäristösaasteisiin olisi tulevaisuudessa sovellettava yhteisön lainsäädäntöä,

(Tarkistus 4)

1 ARTIKLA a (uusi)

>EP:n äänestyksessä hyväksytty teksti>

1 artikla a

Jäsenvaltio ei voi kieltäytyä myöntämästä eurooppalaista tyyppihyväksyntää ajoneuvolle, joka täyttää tämän direktiivin vaatimukset.

Jäsenvaltio ei voi kieltäytyä myöntämästä kansallista tyyppihyväksyntää ajoneuvolle, tai kieltää tai estää direktiivin 74/150/ETY 2 artiklassa mainitun ajoneuvon myyntiä, rekisteröintiä tai käyttöönottoa, mikäli ajoneuvon suurin nopeus ei ole yli 40 km/h ja mikäli se täyttää tämän direktiivin tekniset vaatimukset.

Jäsenvaltiot voivat estää direktiivin 74/150/ETY 2 artiklassa mainitun ajoneuvon kansallisen tyyppihyväksynnän myöntämisen, ajoneuvon myynnin, rekisteröinnin tai käyttöönoton, jos ajoneuvon nopeus on yli 40 km/h. Jos jäsenvaltioiden kansalliset määräykset kuitenkin sallivat direktiivin 74/150/ETY 2 artiklassa mainittujen, nopeudeltaan 40 km/h ylittävien ajoneuvojen käytön, jäsenvaltiot eivät saa estää kansallisen tyyppihyväksynnän myöntämistä näille ajoneuvoille tai niiden myyntiä, rekisteröintiä tai käyttöönottoa, mikäli ajoneuvo täyttää tämän direktiivin tekniset vaatimukset.

Lainsäädäntöpäätöslauselma, johon sisältyy parlamentin lausunto ehdotuksesta Euroopan parlamentin ja neuvoston direktiiviksi pyörillä varustettujen maatalous- ja metsätraktoreiden suurimmasta rakenteellisesta nopeudesta annettujen neuvoston direktiivien 74/150/ETY, 74/151/ETY, 74/152/ETY, 74/346/ETY, 74/347/ETY, 75/321/ETY, 75/322/ETY, 76/432/ETY, 76/763/ETY, 77/311/ETY, 77/537/ETY, 78/764/ETY, 78/933/ETY, 79/532/ETY, 79/533/ETY, 80/720/ETY, 86/297/ETY, 86/415/ETY ja 89/173/ETY muuttamisesta (KOM(96)0196 - C4-0301/96 - 96/0129(COD))

(Yhteispäätösmenettely: ensimmäinen käsittely)

Euroopan parlamentti, joka

- ottaa huomioon komission ehdotuksen parlamentille ja neuvostolle, (KOM(96)0196 - 96/0129(COD)) ((EYVL C 186, 26.6.1996, s. 11)),

- ottaa huomioon EY:n perustamissopimuksen 189 b artiklan 2 kohdan ja 100 a artiklan, joiden mukaisesti komissio on antanut ehdotuksen parlamentille (C4-0301/96),

- ottaa huomioon työjärjestyksensä 58 artiklan,

- ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön sekä maataloutta ja maaseudun kehittämistä käsittelevän valiokunnan lausunnon (A4-0377/96);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti;

4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta;

5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen;

6. Kehottaa puhemiestään välittämään tämän lausunnon neuvostolle ja komissiolle.